**Likumprojekta “Grozījums Republikas pilsētu un novadu vēlēšanu komisiju un vēlēšanu iecirkņu komisiju likumā” sākotnējās ietekmes novērtējuma ziņojums (anotācija).**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekta “Grozījums Republikas pilsētu un novadu vēlēšanu komisiju un vēlēšanu iecirkņu komisiju likumā” (turpmāk – likumprojekts) mērķis ir ar Pārejas noteikumu noteikt, ka esošo pilsētu vai novadu vēlēšanu komisiju locekļus varēs pieteikt darbam novada vēlēšanu komisijā pašvaldību vēlēšanās, kas notiks jaunizveidotajās administratīvajās teritorijās 2021.gadā. Likumprojekts stāsies spēkā pirms 2021.gada pašvaldību vēlēšanām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas Saeimas 2019.gada 21. marta lēmums turpināt 1998. gadā iesākto teritoriālo reformu un līdz 2021. gadam izveidot ekonomiski attīstīties spējīgas administratīvās teritorijas ar vietējām pašvaldībām, kas spēj nodrošināt tām likumos noteikto autonomo funkciju izpildi salīdzināmā kvalitātē un pieejamībā un sniedz iedzīvotājiem kvalitatīvus pakalpojumus par samērīgām izmaksām.  Likumprojekta sagatavošana ir Vides aizsardzības un reģionālās attīstības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Republikas pilsētu un novadu vēlēšanu komisiju un vēlēšanu iecirkņu komisiju likuma 5.panta pirmā daļa noteic, ka Republikas pilsētas vai novada vēlēšanu komisijas priekšsēdētāju un pārējos vēlēšanu komisijas locekļus ievēlē attiecīgās republikas pilsētas dome vai novada dome triju mēnešu laikā pēc domes ievēlēšanas vai viena mēneša laikā pēc domes izveidošanas.  Savukārt Republikas pilsētu un novadu vēlēšanu komisiju un vēlēšanu iecirkņu komisiju likuma 6. panta ceturtā daļa noteic, ka viena un tā pati persona, izņemot 1.panta ceturtajā daļā noteiktos gadījumus, nevar būt vairākās komisijās.  Ņemot vērā minēto, esošo republikas pilsētu un novadu vēlēšanu komisiju locekļus nevarēs pieteikt darbam apvienoto novadu vēlēšanu komisijā.  Lai mainītu šo situāciju, pēc analoģijas ar iepriekšējo administratīvi teritoriālo reformu, nepieciešams veikt grozījumu Republikas pilsētu un novadu vēlēšanu komisiju un vēlēšanu iecirkņu komisiju likuma Pārejas noteikumā nosakot to, ka esošo novadu vēlēšanu komisiju locekļus var pieteikt darbam jauno apvienoto novadu vēlēšanu komisijās. Saskaņā ar Centrālās Vēlēšanu komisijas sniegto priekšlikumu likumprojekts neparedz, ka darbam jauno novadu vēlēšanu komisijās varēs pieteikt esošos republikas pilsētu vēlēšanu komisiju locekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | 2019.gada 29.augustā Valsts sekretāru sanāksmē ir izsludināts likumprojekts “Administratīvo teritoriju un apdzīvoto vietu likums” (VSS – 861), kurš noteic, ka ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šā likuma noteiktajā kārtībā 2021. gada 1. jūlijā.  Centrālā vēlēšanu komisija 2021. gada pašvaldību vēlēšanas izsludina šajā likumā noteiktajās administratīvajās teritorijās.  Likumprojekts “Administratīvo teritoriju un apdzīvoto vietu likums” noteic, ka lai 2021. gada pašvaldību vēlēšanas nodrošinātu tajos novados, kurus skar administratīvo teritoriju apvienošana, līdz 2020. gada 1. decembrim pašvaldību domes sasauc visu apvienojamo pašvaldību deputātu kopsapulci, kas ievēlē novada vēlēšanu komisiju. Deputātu kopsapulci ierosina sasaukt un vada šajā likumā noteiktā novada administratīvā centra pašvaldības domes priekšsēdētājs. Šajā gadījumā:  1) novada vēlēšanu komisiju izveido un tā darbojas saskaņā ar likumu, kas reglamentē pašvaldību vēlēšanu komisiju un iecirkņu komisiju darbu, ciktāl tas nav pretrunā ar šo likumu;  2) komisijas pirmo sēdi sasauc Centrālās vēlēšanu komisijas priekšsēdētājs vai viņa norīkota persona;  3) novada vēlēšanu komisijas darbu no saviem budžeta līdzekļiem finansē visas pašvaldību domes proporcionāli balsstiesīgo iedzīvotāju skaitam attiecīgās pašvaldības teritorijā.  Ja deputātu kopsapulce Administratīvo teritoriju un apdzīvoto vietu likumā noteiktajā kārtībā līdz 2020. gada 1. decembrim neizveido novada vēlēšanu komisiju, to saskaņā ar likumu “Par Centrālo vēlēšanu komisiju” ieceļ Centrālā vēlēšanu komisija. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Primāri likumprojekts ietekmēs visas pašvaldības, kuras skar administratīvi teritoriālā reforma, kā arī visu pārējo valsts pārvaldes sistēmu, kur attiecīgo institūciju darbība ir saistīta ar pašvaldībām. Sekundāri tam būs ietekme arī uz pašvaldību iedzīvotājiem, kuru pašvaldības skars administratīvi teritoriālā reforma. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta regulējums tiešā veidā neietekmēs tautsaimniecības attīstību, bet pakārtoti, ievēlot jaunās novada domes un izveidojot spēcīgu pašvaldību darbības sistēmu un kāpinot pašvaldību kapacitāti, tas pozitīvi ietekmēs tautsaimniecības attīstību, jo arī pašvaldību pienākumos ietilpst pasākumi, kuri rada priekšnosacījumus tautsaimniecības attīstībai. Tāpat nodrošinot vēlēšanas 2021.gada pašvaldību vēlēšanās jaunajām pašvaldību domēm būtiski tiks mazināts administratīvais slogs visai valsts pārvaldes sistēmai. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Likumprojekts šo jomu neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts nav saistīts ar nepieciešamību izdarīt grozījumus citos normatīvajos aktos. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv/lv>. |
| 2. | Sabiedrības līdzdalība projekta izstrādē | Likumprojekts un tā anotācija 2019. gada 12.septembrī tika publicēti VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv/lv> sadaļās - sabiedrības līdzdalība. |
| 3. | Sabiedrības līdzdalības rezultāti | Sabiedrības pārstāvju viedokļi un komentāri nav saņemti. |
| 4. | Cita informācija | Sabiedrības līdzdalības nodrošināšanai un priekšlikumu par administratīvi teritoriālo iedalījumu saņemšanai 2019. gada 2. aprīlī tika izveidots īpašs e-pasts – [reforma@varam.gov.lv](mailto:reforma@varam.gov.lv), uz kuru savus priekšlikumus un jautājumus ir iesūtījuši un turpina iesūtīt iedzīvotāji, sabiedriskās organizācijas, tai skaitā arī pašvaldības. Kopš 2019. gada 17. jūlija tiek nodrošināta administratīvi teritoriālās reformas zvanu centra darbība, kur iedzīvotāji var telefoniski paust savus priekšlikumus un uzdot jautājumus. Zvanu centra darbību plānots nodrošināt līdz 2019. gada 15. decembrim. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar. |

Vides aizsardzības un reģionālās attīstības ministrs J.Pūce

A.Pabērza - Draudiņa 66016784

[agnese.paberza@varam.gov.lv](mailto:agnese.paberza@varam.gov.lv)